


Z A P I S N I K

31. sjednice Vijeća Mjesnog odbora Gajevo, održane 17. studenog 2023. u prostorijama Mjesne samouprave Gajevo, Koprivnička ulica 47, s početkom u 19:00 sati

[bookmark: _heading=h.gjdgxs]NAZOČNI ČLANOVI VIJEĆA: Liliana Čuk, Ivan Kartelo, Sanda Malbaša, Sandra Prlenda Perkovac, Tihana Soljankić, Maja Trut, Daniel Vrkljan.
NENAZOČNI ČLANOVI VIJEĆA: Ivan Bubić, Jozo Kosir
OSTALI NAZOČNI: nema

[bookmark: _heading=h.30j0zll]Predsjedava: Tihana Soljankić,  predsjednica Vijeća
Zapisnik vodi: Tihana Soljankić
		
Predsjednica Vijeća konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora Gajevo.
	Vijeće jednoglasno, bez izmjene, prihvaća tekst zapisnika 30. sjednice Vijeća od 26. listopada  2023. godine.
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda.
Nema prijedloga.
		Vijeće jednoglasno prihvaća dnevni red koji glasi:

DNEVNI RED:

1. Prijedlog plana malih komunalnih akcija Mjesnog odbora Gajevo u 2024.
2. Prioriteti Mjesnog odbora Gajevo za plan komunalnih aktivnosti Gradske četvrti Trešnjevka-jug u 2024.
3. Drvored u Ulici Hrvoja Macanovića 2 sjeverno
4. Sigurnost u prometu na području Mjesnog odbora Gajevo
5. Pitanja, prijedlozi i obavijesti

[bookmark: _heading=h.1fob9te]Ad. 1. Prijedlog plana malih komunalnih akcija Mjesnog odbora Gajevo u 2024.
Članovi Vijeća primili su materijal uz poziv. 
Bez rasprave Vijeće jednoglasno donosi 
Plan malih komunalnih akcija
Mjesnog odbora Gajevo za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Gajevo, a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 63.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - jug u 2024.

Ad. 2. Prioriteti Mjesnog odbora Gajevo za plan komunalnih aktivnosti Gradske četvrti Trešnjevka-jug u 2024.
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: svi članovi Vijeća
Vijeće jednoglasno donosi
Z A K LJ U Č A K
o utvrđivanju prioriteta komunalnih aktivnosti za 2024.

1. Vijeće Mjesnog odbora Gajevo utvrđuje prioritete komunalnih aktivnosti za 2024. kako slijedi:
	Red.
br.
	Naziv objekta/površine
	Adresa
	Opis 
radova / usluge / opreme
	Procjena u 
€ 

	1.
	Zelena površina
	Križanje ulice Hrgovići i H. Macanovića (jugoistočno)
	Uređenje staze
	3.900,00

	2.
	Zelena površina
	OŠ Ivana Meštrovića, Ul. M. Pušteka 1
	Uređenje staza
	5.500,00

	3.
	Zelena površina
	Ulica Hrvoja Macanovića kod kbr. 7 - 11
	Uređivanje stepenica i staza
	
5.600,00

	4.
	Zelena površina
	Ul. A. Prosenika 1 do sjevernog nogostupa uz Horvaćansku cestu
	Uređenje staze
	6.400,00

	5.
	Zelena površina
	Ulica Hrgovići 33 istočno
	Uređivanje staze i stepenica 
	28.600,00

	6.
	Nogostup
	južno od ulice Antuna Stipančića 26 prema ulici Stjepana Ljubića Vojvode 26
	Uređivanje nogostupa
	

30.000,00

	7.
	Kolnik
	Ulica Ladislava Štritofa 1-3
	zamjena betonskih kanalica asfaltnim šlicem 
	12.500,00

	8.
	Nogostup
	Ulica Augusta Prosenika k.br. 
1-5
	Uređivanje nogostupa
	
25.000,00

	9.
	Nogostup
	Ulica Luke Kaliterne k.br. 1-17
	Uređivanje nogostupa
	80.000,00

	10.
	Nogostup
	Ulica Janeza Polde
	Uređivanje nogostupa
	50.000,00

	11.
	Nogostup
	Jarunska ulica od ulice Jarunska obala do potoka Črnomerec
	Uređivanje južnog nogostupa i biciklističke staze 
	150.000,00

	12.
	Zelena površina
	Ulica Antuna Stipančića 29-31
	Uređivanje staza
	164.500,00



2. Ovaj se zaključak dostavlja Vijeću Gradske četvrti Trešnjevka – jug.


Ad. 3. Drvored u Ulici Hrvoja Macanovića 2 sjeverno
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: svi članovi Vijeća
Nakon rasprave Vijeće jednoglasno donosi
Z A K LJ U Č A K
o drvoredu u Ulici Hrvoja Macanovića sjeverno od kbr. 2 
1. Vijeće Mjesnog odbora Gajevo razmatralo je prijedloge građana o uklanjanju drvoreda u Ulici Hrvoja Macanovića sjeverno od kbr. 2.
2. Vijeće predlaže sadnju novog drvoreda prema prijedlogu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelenilo te postepeno uklanjanje postojećeg drvoreda uz redovito održavanje do uklanjanja istog.
3. Zaključak dostaviti Vijeću Gradske četvrti Trešnjevka – jug.



Ad. 4. Sigurnost u prometu na području Mjesnog odbora Gajevo
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: svi članovi Vijeća
Nakon rasprave Vijeće jednoglasno donosi
Z A K LJ U Č A K
o povećanju sigurnosti pješaka na križanju Ulice Hrvoja Macanovića i Našičke ulice
1. Vijeće Mjesnog odbora Gajevo razmatralo je prijedlog građanke o povećanju sigurnosti pješaka na križanju Ulice Hrvoja Macanovića i Našičke ulice. 
2. Vijeće predlaže izradu prijedloga poboljšanja sigurnosti pješaka na navedenoj lokaciji od strane Gradskog ureda za mjesnu samoupravu, promet, civilnu zaštitu i sigurnost, Sektora za promet, obzirom da isto nije predviđeno u Prometnom elaboratu za poboljšanje prometa na području Mjesnog odbora Gajevo od srpnja 2020.. 
3. Zaključak dostaviti Vijeću Gradske četvrti Trešnjevka – jug.

Ad. 5. Pitanja, prijedlozi i obavijesti
Predsjednica informira članove o aktivnostima od protekle sjednice.

Budući da se nitko ne javlja na riječ, predsjednica konstatira da je dnevni red iscrpljen i zaključuje sjednicu.
Sjednica završava u 19:35 sati. 

KLASA: 024-08/23-003/2218
URBROJ: 251-13-11-15/004-23-2
Zagreb, 17. studeni 2023.

Zapisnik sastavila:
Tihana Soljankić 		
		
Predsjednica
Vijeća Mjesnog odbora
 Gajevo

Tihana Soljankić

